# Noam (partit polític)

Noam (hebreu: נעם‎, Agradabilitat) (oficialment conegut com Lazuz) és un partit polític jueu ortodox i de dreta d'Israel, creat el juliol de 2019 per una facció molt conservadora de la comunitat sionista religiosa inspirada pel rabí Zvi Thau i el seu Ieixivà Har Hamor. L'objectiu principal del partit és oposar-se a les polítiques LGTB i contra el que els seus patrocinadors anomenen "la destrucció de la família".

## Història

La base del partit es troba en el rabí Zvi Thau i el seu Ieixivà Har Hamor. El rabí Thau i els seus seguidors creuen que el partit La Llar Jueva, liderat pel rabí Rafi Peretz, i Tkuma, dirigit per Bezalel Smotrich, no han avançat prou en els valors jueus, sobretot en l’àmbit de l’ oposició a les polítiques LGBT, la protecció del Sàbat com a dia de descans i la protecció del procés de conversió ortodoxa. Després de la decepció del rabí Thau amb els partits de la Unió de Partits de Dreta, ell i els seus seguidors van decidir formar el partit Noam. Mentre que el rabí Thau és el líder espiritual del partit, el rabí Dror Aryeh n'és el líder polític. Un altre estudiant de Thau que participà en la creació del partit és el rabí Shlomo Aviner. Va dir que: "El partit lluitarà contra la destrucció de la família, contra la destrucció de la conversió, contra la destrucció de Sàbat, contra la destrucció del Mur Occidental i contra l'ús de contingut desviat a les Forces de Defensa d'Israel i al Ministeri d'Educació."
El 28 de juliol de 2019, Noam i Otzma Yehudit van acordar presentar-se conjuntament a les eleccions de setembre de 2019. L'acord no va fructificar perquè Noam no estava d'acord amb que Otzma tingués candidats jueus seculars. Noam va presentar la seva llista en solitari, però finalment la van retirar.
El partit va formar una llista conjunta amb Otzma Yehudit per a les eleccions legislatives de 2021, després de permetre dones i candidats laics. No obstant això, els dos partits es van unir posteriorment a l'aliança del Partit Sionista Religiós i van concórrer sota el seu lideratge.
De cara a les eleccions legislatives d'Israel de 2022, el Partit Sionista Religiós mantingué l'aliança amb Otzma Yehudit per tal de presentar-se en una sola llista. A Otzma Yehudit li tocarien els llocs segon, cinquè, setè, novè i desè llocs de la llista mentre que a Noam, que també formà part de la llista en les passades eleccions, se li oferí l'onzè lloc. Noam no acceptà aquesta decisió i anuncià el 28 d'agost que es presentaria, en disconformitat amb l'onzè lloc a la llista que se li havia ofert, tot i que finalment acceptà formar part de la llista.

## Polèmica

El partit va publicar un vídeo sota el comentari: "Tot un país està passant per una teràpia de conversió. Ha arribat el moment d’aturar-ho". Al vídeo, una mare, un pare i el seu fill van a votar el dia de les eleccions i la família és "bombardada" amb imatges LGBT i del judaisme reformista. Un cop arriben a la sala de votació, la mare escriu al seu full de votació: "Que el meu fill es casi amb una dona", mentre que el pare escriu: "Que el meu net sigui jueu". YouTube va retirar el vídeo perquè infringia les seves condicions d'ús.

## Resultats electorals

| Any | Líder | Vots | % | Escons | +/– | Govern |
| 2021 | Avi Maoz | Dins del Partit Sionista Religiós | Dins del Partit Sionista Religiós | 1 / 120 | Nou | Oposició |
| 2022 | Avi Maoz | Dins del Partit Sionista Religiós | Dins del Partit Sionista Religiós | 1 / 120 | = | Coalició |

## Referències

* ↑ «הציונות הדתית בראשות בצלאל סמוטריץ'» (en hebreu). Central Election Committee for the Knesset.
* ↑ Avitan Cohen, Shirit «מאחורי הקלעים: מפלגת הרב טאו בשלבי בדיקה והתארגנות» (en hebreu). , 09-07-2019.
* ↑ Baruch, Hezki «Otzma Yehudit and Noam cancel joint run». , 01-08-2019.
* ↑ Rosenberg, David «Right-wing Noam party files for independent Knesset run». , 01-08-2019.
* ↑ Bachner, Michael «Fringe far-right party Noam quits Knesset race 2 days before elections». , 15-09-2019.
* ↑ Hoffman, Gil. «Popular Sderot mayor running with Bennett». The Jerusalem Post, 31-01-2021. [Consulta: 2 abril 2021].
* ↑ «Far-right parties led by Smotrich and Ben Gvir, a Kahane disciple, join forces». The Times of Israel, 03-02-2021. [Consulta: 2 abril 2021].
* ↑ «Far-right leaders agree on joint Knesset run after meeting with Netanyahu». The Times of Israel, 26-08-2022. [Consulta: 26 agost 2022].
* ↑ Baruch, Hezki. «'Noam' party refuses 11th place on Religious Zionist ticket», 28-08-2022.
* ↑ Baruch, Hezki; Amar, Dvir. «Noam party to run together with Religious Zionism» (en anglès), 14-09-2022.
* ↑ Polon, Tal «Watch: New Religious Zionist party's first campaign video». , 15-07-2019.
* ↑ Sharon, Jeremy «Anti-LGBT Noam Party set to run in September election». , 17-07-2019.